cyanic-selkie/wikianc huggingface dataset:
Akseli Gallen-Kallela
Maine ja arvostus
Gallen-Kallelan toimiessa Taiteilijaseuran puheenjohtajana 1911–1915 hän joutui kiistoihin esiin nousevien nuorten taiteilijoiden kanssa. Modernin taiteen edustajat eivät 1920-luvulla arvostaneet Gallen-Kallelaa, mutta myöhemmin on taas ihailtu erityisesti hänen monipuolisuuttaan ja ansioitaan kansallisromanttisen tyylin luojana.
Hänen hautajaisensa 1931 olivat suuri tapahtuma, johon osallistuivat niin Mannerheim kuin Sibeliuskin. Gallen-Kallelan muistonäyttely järjestettiin 1935 vasta valmistuneessa Messuhallissa eli funkis-tyylin temppelissä. Samaan aikaan restauroitiin mestarin tuotannon huippuna pidettyjä freskoja Porissa Juseliuksen hautakappelissa.
150 vuotta syntymänsä jälkeen Gallen-Kallelaa kutsutaan edelleen Suomen kansallistaiteilijaksi. Hänen töitään näkyy sosiaalisessa mediassa ja jopa tatuoinneissa.
Lynette Fromme
thumb|Lynette Fromme koulunsa vuosikirjaan otetussa kuvassa vuonna 1965. Lynette Alice ”Squeaky” Fromme (s. 22. lokakuuta 1948 Santa Monica, Kalifornia) on yhdysvaltalainen rikollinen, joka yritti ampua presidentti Gerald Fordin Kalifornian Sacramentossa syyskuussa 1975. Hän oli sitä ennen yksi kulttijohtaja Charles Mansonin uskollisimmista seuraajista.
Fromme on ensimmäinen kahdesta Yhdysvaltain presidentin murhaa yrittäneestä naisesta. Toinen on Sara Jane Moore, joka yritti myös ampua Gerald Fordin, vain 17 päivää Frommen jälkeen.
Elämänvaiheet
Fromme tutustui Charles Mansoniin Venice Beachissä. Fromme oli joutunut muuttamaan pois vanhempiensa luota 18-vuotiaana kesken collegen riitauduttuaan sovittamattomasti lentokoneinsinööri-isänsä kanssa. Isän on väitetty myös hyväksikäyttäneen häntä. Frommesta tuli Mansonin ihailija ja yksi tämän rakastajattarista, ja hän muutti asumaan ”Mansonin perheenä” tunnettuun yhteisöön. ”Perheen” asuessa Spahn Ranch -tilalla Frommen tehtävänä oli pitää huolta tilan 80-vuotiaasta sokeasta omistajasta George Spahnista. Hän sai tuolloin lempinimen Squeaky (”Vinku”), koska hänellä oli tapana kirkaista Spahnin kosketellessa häntä sopimattomasti. Fromme ei ollut osallisena näyttelijä Sharon Taten ja kuuden muun ihmisen murhaan vuonna 1969. Mansonin jouduttua murhista vankilaan Frommesta tuli jäljelle jääneen ”perheen” johtaja. Uskollisuutensa merkiksi hän viilsi otsaansa X-symbolin.
Sofilos
Sofilos oli antiikin kreikkalainen savenvalaja ja vaasimaalari, joka teki ja maalasi attikalaista mustakuviokeramiikkaa. Hän toimi Ateenassa arkaaisella kaudella noin vuosina 590–570 eaa.
Lynette Fromme
Elämänvaiheet
Osana taistelua luonnonsuojelun puolesta Fromme yritti ilmeisesti murhata presidentti Gerald Fordin tämän vieraillessa Sacramentossa 5. syyskuuta 1975. Väkijoukkoon Capitol Park -puistossa soluttautunut Fromme tähtäsi Fordia lähietäisyydeltä .45-kaliiperisella Colt-automaattiaseella, jolloin salaisen palvelun turvamiehet pysäyttivät hänet. Aseen piipussa ei tuolla hetkellä ollut ammusta, mutta Fromme tuomittiin silti elinkautiseen vankeuteen presidentin murhayrityksestä. Oikeudenkäynnissä hän riehui ja suostui puhumaan ainoastaan ympäristönsuojelusta, kunnes hänet poistettiin todistajanaitiosta.
Sofilos
Sofilos oli ensimmäinen, jolta tunnetaan vaasissa oleva signeeraus. Hänen tekemikseen on tunnistettu noin neljäkymmentä eri vaasia, joista signeeraus tunnetaan kolmesta vaasista. Sofiloksen työt ovat suurikokoisia, ja niissä esitetään vielä korinttilaisvaikutteiseen tapaan kertovia kohtauksia sekä eläinaiheita kuvanauhoina. Sofilos käytti mustakuvioisissa hahmoissaan lisäväreinä punaista ja valkoista.
Luettelo televisiosarjan Salaiset kansiot jaksoista
Monia sarjan mytologiaa käsitteleviä jaksoja on julkaistu kokoelmissa DVD:llä. Vuodesta 2000 lähtien 20th Century Fox Home Entertainment on jakanut kaikki kaudet DVD:llä. Lisäksi jaksot on ladattavissa iTunes Storessa ja Amazon Instant Videossa. Jaksot ovat olleet myös suoratoistettavissa Netflixissä. Sarja on saanut monia palkintoja, muun muassa parhaan draamasarjan Golden Globen, ja Satellite-palkinnon. Myös sen näyttelijöitä, erityisesti Duchovnya ja Andersonia, on kehuttu.
Jaksot
Kaksoisristillä (‡) merkityt jaksot kuuluvat sarjan mytologiajaksoihin, jotka käsittelevät hallituksen salaliittoa pitää avaruusolentojen olemassaolon salassa.
Lynette Fromme
Elämänvaiheet
Vankeusaikanaan Fromme muun muassa pahoinpiteli toista naisvankia. Vuonna 1987 hän karkasi vankilasta tavatakseen Mansonia, mutta jäi pian kiinni. Hän vapautui ehdonalaiseen vapauteen vuonna 2009. Fromme on julkaissut vuonna 2018 muistelmateoksen Reflexion. Hän asuu nykyään Marcyn pikkukaupungissa New Yorkissa. Vuonna 2019 antamassaan televisiohaastattelussa Fromme sanoi rakastavansa yhä Mansonia, joka oli kuollut kaksi vuotta aiemmin.
Populaarikulttuurissa
Elokuvassa Once Upon a Time in Hollywood (2019) Frommea näyttelee Dakota Fanning.
Pohjoismaiden maantiede
Pohjoismaiden maantiede on vaihtelevaa, ja sitä käsitellään maantieteessä yhtenäisenä alueena pikemmin kulttuurihistoriallisista kuin puhtaasti luonnonmaantieteellisistä syistä; alueen valtiot eli Pohjoismaat muodostavat omankaltaisensa valtioiden joukon.
Pääosan Pohjoismaista muodostaa Fennoskandia, johon kuuluvat Suomi sekä Skandinavian niemimaan Ruotsi ja Norja. Fennoskandian geologiaa hallitsee vanhasta peruskalliosta muodostuva Fennoskandian kilpi. Nuorempia sedimenttikiviä on Fennoskandian kilven reunoilla kuten Ruotsiin kuuluvissa Gotlannin ja Öölannin saarilla samoin kuin Pohjoismaiden naapurina etelässä olevassa Virossa. Karjalan kannaksella Suomen kaakkoispuolella samoin kuin Tanskassa on jääkauden kasaamina runsaasti irtaimia maalajeja kallioperän päällä. Norjan ja Ruotsin rajalla sijaitsee vuoristo Skandit, joka ylettyy Suomeenkin asti ja sen korkein kohta on yli 2 kilometriä merenpinnan yläpuolella.
Norja on hyvin vuoristoinen maa.
Vuoristoisen Norjan vastaisen rajan lisäksi Ruotsissa on laaja tasaisempi alue.
Suomi on tasainen maa lukuun ottamatta Pohjois-Suomea. Suomen korkein vuori, Halti, sijaitsee Skandeilla.
Tanskassa on hyvin tasaista, korkein kohta on vain noin 173 metrin korkeudessa.
Islanti, Euroopan toiseksi suurin saari ja Pohjoismaiden suurin (jos Grönlantia ei lasketa), on vuoristoisempi kuin Tanska tai Suomi, sen korkein kohta on 2 199 metrin korkeudessa. Islannissa on myös paljon tulivuoria ja jäätiköitä.
Sotades (savenvalaja)
Sotades oli antiikin kreikkalainen savenvalaja, joka teki attikalaista punakuviokeramiikkaa. Hän toimi Ateenassa klassisella kaudella noin vuosina 460–450 eaa.
Sotadeen tekemistä vaaseista on säilynyt muun muassa juomamaljoja ja rhytoneita. Yhdessä vaasissa on hänen signeerauksensa. Sotadeen vaaseja maalasi muun muassa hänestä nimensä saanut niin kutsuttu Sotades-maalari. Joskus heidät on nähty samana henkilönä.
Senegalintöpösieppo
Senegalintöpösieppo (Batis senegalensis) on afrikansieppojen heimoon kuuluva varpuslintu.
Levinneisyys
Senegalintöpösieppoa tavataan laajalla alueella Afrikan länsiosissa. Sen on kuvattu olevan yleisesti ottaen yleinen, joskin Nigeriassa sitä on kuvattu harvinaiseksi. Laji on luokiteltu elinvoimaiseksi.
Pensastöpösieppo
Pensastöpösieppo (Batis orientalis) on afrikansieppojen heimoon kuuluva varpuslintu.
Levinneisyys
Pensastöpösieppoa tavataan Afrikan keski- ja itäosissa. Lajin uskotaan olevan melko yleinen, mutta sitä ei tunneta kovin hyvin. Se on luokiteltu elinvoimaiseksi.
Thomas Dickson (yleisurheilija)
Thomas Dickson (s. 8. heinäkuuta 1974) on saintvincentiläinen entinen yleisurheilija, joka kilpaili pikajuoksussa.
Dickson osallistui olympialaisiin kerran, Atlantassa 1996. Hän juoksi tuolloin maansa 4 × 400 metrin viestijoukkueessa, joka putosi ensimmäisellä kierroksella sijoituttuaan eränsä viidenneksi. Joukkue rikkoi kyseisessä juoksussa silloisen Saint Vincentin ja Grenadiinien ennätyksen ajallaan 3.06,52.
Lännen Uutiset
thumb|250px|Lännen Uutisten konttori ja kirjapaino. Lännen Uutiset oli Oregonin Astoriassa vuosina 1905–1913 ilmestynyt amerikansuomalainen sanomalehti.
Samanniminen J. W Lähteen ja Otto Massisen lehti ilmestyi Wyomingin Rock Springsissä vuonna 1896. Oke Zatterlowin Lännen Uutiset ilmestyi Astoriassa vuosina 1946–1951.
Luettelo vähintään 30 maalia yhdellä NHL-kaudella tehneistä puolustajista
Tämä on luettelo puolustajista, jotka ovat tehneet vähintään 30 maalia yhdellä NHL-kaudella runkosarjassa. Vain kahdeksan pelaajaa on onnistunut tässä, yhteensä 17 kertaa.
Bobby Orr on tehnyt 30 maalia kaudessa viidesti ja Paul Coffey neljästi. Coffeylla on myös puolustajien yhden kauden maaliennätys: 48 maalia.
Washington Capitalsin Mike Green on viimeisin 30 maaliin runkosarjassa yltänyt puolustaja. Hän ylsi suoritukseen kaudella 2008–2009 ollen samalla ensimmäinen kolmenkymmenen maalin rajapyykin rikkonut puolustaja 16 vuoteen.
Puolustajien 30 maalin kaudet
{{legend|#CFECEC|Aktiivipelaaja|border=#AAAAAA}}
Arsèguel
Arsèguel on kunta Alt Urgellin comarcassa, Lleidan maakunnassa, Katalonian itsehallintoalueella, Espanjassa. Kunnan pinta-ala on 10,6 neliökilometriä ja asukkaita siellä on 79 (2015). Väestötiheys on 7,6 as./km². Väestöstä 10,8 prosenttia on 0–14-vuotiaita, 67,7 % on 15–64-vuotiaita ja loput 21,5 % yli 65-vuotiaita.
Arsèguelin naapurikunnat ovat El Pont de Bar pohjoisessa ja idässä, Cava etelässä, Alàs i Cerc lännessä sekä Les Valls de Valiran kuntaan kuuluva erillinen Bescaranin alue luoteessa. Arsèguelista on matkaa Lleidaan 147 kilometriä.
Kunnan alueella sijaitsevia nähtävyyksiä ovat muun muassa romaanista tyyliä edustava Església de Sta. Coloma -kirkko sekä 1100- ja 1200-luvuilta peräisin oleva Cadellin linna.
Asutuskeskukset
Arsèguelin asutuskeskukset ja niiden väkiluvut vuonna 2007:
Lähde:
Aiheesta muualla
left|250px|thumb|Näkymä Arsègueliin.
Ruben Rafkin
Ruben Rafkin (s. 8. tammikuuta 2002 Turku) on suomalainen jääkiekkopuolustaja, joka edustaa SM-liigajoukkue Turun Palloseuraa. Hän toimii joukkueen varakapteenina. Rafkin laukoo oikealta.
Seuraura
Rafkin aloitti jääkiekkoilun kolmevuotiaana. Hän on Turun Palloseuran kasvatti. Rafkin osallistui 13-vuotiaana Slovakiassa järjestettyyn Selects-turnaukseen, jonka kautta hän päätyi muuttamaan jo 14-vuotiaana Yhdysvaltoihin ja opiskelemaan South Kent Schooliin. Rafkin voitti Selects Academyn joukkueessa USPHL:n C-nuorten mestaruuden vuosina 2017 ja 2018. Kaudeksi 2018–2019 hän siirtyi varaamattomana pelaajana niin sanotulla tender-sopimuksella USHL-junioriliigan Tri-City Stormiin.
USHL-kauden jälkeen Rafkinille osoitettiin kiinnostusta SM-liigaseuroista Pelicansin ja Saimaan Pallon suunnilta, mutta hän halusi kuitenkin siirtyä pelaamaan Kanadaan. OHL-joukkue Windsor Spitfires varasi Rafkinin 14. pelaajana CHL:n varaustilaisuudessa 2019. Hän siirtyi joukkueeseen kaudeksi 2019–2020. Rafkin valittiin kauden päätteeksi OHL:n tulokkaiden ensimmäiseen tähdistökentälliseen. Yleisesti hänen odotettiin tulevan varatuksi NHL:n varaustilaisuudessa. Rafkin keskusteli omien sanojensa mukaan 26 seuran kanssa ja hänen kohdallaan puhuttiin 2.–4.-kierroksen varauksesta, mutta Rafkinia ei yllättäen varattu lopulta ollenkaan.
Huhtikuussa 2020 Rafkin palasi kaksivuotisella SM-liigasopimuksella kasvattajaseuraansa Turun Palloseuraan. Hän pelasi ensimmäisen SM-liigapelinsä kauden 2020–2021 avauskierroksella 2. lokakuuta 2020 vieraissa Porin Ässiä vastaan. Rafkin merkittiin TPS:n kolmospuolustajapariin Johan Ivarssonin viereen. Hän sai ottelussa jääaikaa 19.04 minuuttia ja Rafkin keräsi teholukeman +1. Liigauransa avausmaalin hän teki seuraavassa ottelussa, kotidebyytissään 3. lokakuuta 2020 Rauman Lukkoa vastaan. Rafkin sai TPS:n 4–2-voittoon päättyneessä ottelussa myös syöttöpisteen Josh Kestnerin tekemään voittomaaliin. Kai Nurminen valitsi hänet ottelun Alumnien tähtien kakkostähdeksi. Rafkin murtautui SM-liigaan, ja hän pelasi tulokaskautensa aikana kaikkiaan 48 runkosarjaottelua tehopistein 4+12=16 ja 13 pudotuspeliottelua antaen kolme maaliin johtanutta syöttöä. Neljännessä välieräottelussa 3. toukokuuta 2021 Helsingin IFK:ta vastaan Rafkin antoi TPS:n 3–2-voittoon päättyneessä ottelussa kaksi maaliin johtanutta syöttöä. Niistä toinen oli kakkossyöttö Eemil Viron ensimmäisessä jatkoerässä ajassa 68.54 tekemään voittomaaliin, joka ratkaisi TPS:lle loppuottelupaikan. Rafkin saavutti joukkueineen kauden päätteeksi SM-hopeaa. Hän oli myös kauden päätteeksi kolmen parhaan ehdokkaan joukossa ehdolla vuoden tulokkaalle myönnettävän Jarmo Wasaman muistopalkinnon voittajaksi. Hän sijoittui äänestyksessä kolmanneksi, kun palkinnon voitti lopulta KooKoon hyökkääjä Kasper Björkqvist.
Kaudella 2021–2022 Rafkin oli viidellä maalillaan TPS:n eniten maaleja tehnyt puolustaja. Hän sijoittui myös 100 minuutillaan koko SM-liigan jäähypörssissä kolmanneksi. Rafkin saavutti joukkueineen kauden päätteeksi SM-hopeaa. Hän aloitti asepalveluksensa urheilujoukoissa Santahaminassa kesken kevään 2022 pudotuspelien. Joulukuussa 2021 Rafkin teki TPS:n kanssa kaksivuotisen jatkosopimuksen.
Kaudeksi 2022–2023 Rafkin nimettiin TPS:n varakapteeniksi. Helmikuussa 2023 hänen kautensa kuitenkin todettiin päättyneeksi leikkaushoitoa vaatineen olkapäävamman vuoksi.
Maajoukkueura
Rafkin pelasi alle 20-vuotiaiden maailmanmestaruuskilpailuissa vuosina 2021 ja 2022, joista jälkimmäinen turnaus päättyi hopeaan ja ensimmäinen turnaus pronssiin. Vuoden 2021 turnauksessa hän pelasi ainoastaan alkulohkon ottelussa Sveitsiä vastaan, ja Rafkin sai siinä peliaikaa alle kaksi minuuttia.
Rafkin pelasi myös alle 18-vuotiaiden Hlinka Gretzky Cupissa vuonna 2019. Hän edusti myös Suomen alle 17-vuotiaiden maajoukkuetta World U-17 Hockey Challengessa vuonna 2018 voittaen hopeaa sekä Euroopan nuorten olympiafestivaaleilla vuonna 2019, jolloin Rafkin voitti pronssia. Yhteensä hän on pelannut 25 nuorten ja 23 poikien maaottelua.
Pelityyli
TPS:n pelaajakoordinaattori Tomi Kallion mukaan Rafkin on molempiin suuntiin vahvasti pelaava puolustaja, jonka ehdottomiin vahvuuksiin kuuluvat periksi antamaton luonne, vahva luistelu sekä hyvä laukaus.
Yksityiselämä
Rafkinin isoisä on Pizzeria Dennis-ravintoloista tunnettu ravintoloitsija ja talousneuvos Dennis Rafkin, joten Ruben Rafkinilla on tätä kautta osin juutalaisia sukujuuria.
Wilhelm Hansen
Wilhelm Hansen (1821–1904) oli tanskalainen musiikkikustantaja. Vuonna 1857 hän perusti Kööpenhaminaan liikkeensä, joka ainakin 1970-luvulla oli Pohjoismaiden suurin. Sillä on ollut tytäryhtiöitä Oslossa, Tukholmassa sekä Frankfurt am Mainissa ja sisaryhtiö Lontoossa. Sillä on ollut merkittävä osuus suomalaisenkin musiikin kustannustoiminnassa.
Hallstahammarin kunta
thumb|262px|[[Västeråsin kunta|Västeråsin, Hallstahammarin, Skinnskattebergin, Köpingin, Arbogan ja Kungsörin kuntien alueella sijainneet pitäjät.]]
Hallstahammarin kunta on Västmanlandin läänissä sijaitseva Ruotsin kunta. Maakuntajaossa se kuuluu Västmanlandiin. Kunnan keskustaajama on Hallstahammar.
Kunnan maapinta-ala on 169,53 neliökilometriä (1.1.2016) ja asukasluku 16 400 henkeä (31.12.2020).
Hallstahammarin tärkeimmät elinkeinot ovat maatalous ja metalliteollisuus. Paikkakunnalla on yläkoulu, jossa on 500 oppilasta 6.-9. vuosiluokalla (2010), sekä Kantzowskan ratsastuslukio. Kunnan alueella sijaitsee Strömsholmin linna, joka on yksi Ruotsin kuninkaallisista linnoista.
Vuonna 2007 kunnassa oli 53,32 km² peltoa, joten saman ajankohdan maapinta-alaan vertaamalla saadaan peltojen osuudeksi 31,2 prosenttia kunnan maapinta-alasta.
Kuntajaon kehitys
Vuoden 1862 kunnallislakien astuessa voimaan alueelle muodostettiin viisi maalaiskuntaa: Berg, Kolbäck, Rytterne, Svedvi ja Säby. Jokainen niistä vastasi samannimistä entistä pitäjää. Bergin, Kolbäckin ja Svedin maalaiskuntien alueelle perustettiin vuonna 1939 Hallstahammarin taajaväkinen yhdyskunta. Vuonna 1943 perustettiin Hallstahammarin kauppala, johon tulivat kuulumaan koko Svedvin maalaiskunta sekä osia Bergin ja Kolbäckin maalaiskunnista. Samalla taajaväkinen yhdyskunta lakkautettiin.
Vuoden 1952 kuntauudistuksessa Säbyn ja Rytternen maalaiskunnat liitettiin Kolbäckin maalaiskuntaan ja Bergin maalaiskunta Hallstahammarin kauppalaan. Vuonna 1971 muodostettiin nykyinen Hallstahammarin kunta yhdistämällä Hallstahammarin kauppala ja Kolbäckin maalaiskunta. Kolbäckiin kuulunut Rytternen seurakunta liitettiin kuitenkin Västeråsin kuntaan.
Puukenkäpuu
Puukenkäpuu on Ermanno Olmin käsikirjoittama ja ohjaama italialainen elokuva vuodelta 1978. Se kertoo elämästä Italian maaseudulla 1900-luvun alussa. Elokuva voitti Kultaisen palmun Cannesin elokuvajuhlilla. Elokuva eroaa Roberto Rossellinin ja Luchino Viscontin tyylistä ja muistuttaa Georges Rouquieria siinä, että elokuvassa ei itse asiassa  tapahdu juuri mitään. Siinä seurataan viiden perheen elämää vuodenaikojen vaihtuessa. Huippukohtia ovat kun vauva syntyy, sika teurastetaan ja maasta löytyy kultakolikko. Mielipiteitä jakanut kohtaus on lehmän paraneminen: naisen lehmä on sairas, hän rukoilee ja lehmä paranee ihmeen avulla. Ohjaaja on siinä korostanut katolisen uskon merkitystä maalaisten elämässä.
Hallstahammarin kunta
Väestönkehitys
Kunnan väestö taustan mukaan on esitetty seuraavassa taulukossa.
Puukenkäpuu
Vastaanotto
Puukenkäpuu sai Suomessa ensi-iltansa vasta 1979, jolloin se keräsi suomalaisilta elokuvakriitikoilta toiseksi eniten ääniä elokuvakerholehti Projektion järjestämässä äänestyksessä vuoden parhaista ensi-iltaelokuvista. Eniten ääniä sai Woody Allenin Manhattan.
Hallstahammarin kunta
Väestönkehitys
Hieman vanhempien vuoden 2009 lopun tietojen mukaan kunnassa asui 1 120 Suomessa syntynyttä, mikä vastasi 7,4 prosenttia kunnan väestöstä.
Puukenkäpuu
Vastaanotto
The New York Timesin kriitikot valitsivat Puukenkäpuun vuonna 2004 yhdeksi kaikkien aikojen tuhannesta parhaasta elokuvasta maailmassa.
Hallstahammarin kunta
Väestönkehitys
Vielä vanhempien vuoden 1984 lopun tietojen mukaan 15,5 prosenttia kunnan asukkaista oli ulkomailla syntyneitä. Tuolloin kunnassa asui 1 710 Suomessa syntynyttä, mikä vastasi 10,0 prosenttia kunnan väestöstä.
Vuoden 2010 tietojen mukaan 20 vuotta täyttäneiden kuntalaisten mediaaninettotulot olivat 179 575 kruunua. Vuodelta 2007 olevan tiedon mukaan kuntalaisten nettovarallisuuden mediaani oli 48 000 kruunua.
Willie Anderson (koripalloilija)
Willie Lloyd Anderson Jr. (s. 8. tammikuuta 1967 Greenville, Etelä-Carolina) on yhdysvaltalainen koripalloilija. Hän pelasi pienenä laitahyökkääjänä ja heittävänä takamiehenä NBA:ssa yhdeksän kautta ja saavutti olympialaisissa pronssia.
San Antonio Spurs varasi Grayerin NBA:han kymmenennellä varausvuorolla vuoden 1988 varaustilaisuudessa.
Hallstahammarin kunta
Elinkeinot
Seuraava taulukko kuvaa työpaikkojen ja työllisten jakautumista eri elinkeinojen kesken. Luvut on laskettu kahdessa eri Statistiska centralbyrånin tilastossa ilmoitettujen perusteellisempien tietojen pohjalta. "Päiväväestö" (ruots. dagbefolkning) kertoo kunnassa sijaitsevista työpaikoista ja "yöväestö" (ruots. nattbefolkning) puolestaan kunnassa asuvien elinkeinosta. Työpaikkaomavaraisuus on laskettu päivä- ja yöväestön suhteena. Alkutuotanto tarkoittaa maa- ja metsätaloutta sekä kalastusta. Jalostuksen kohdalla on laskettu yhteen tavaranvalmistus- ja kierrätysteollisuus, energia- ja ympäristöyritykset sekä rakennusteollisuus. Muut toimialat on laskettu palveluihin lukuun ottamatta niitä, joiden elinkeino on tuntematon.
Taajamat
Kunnassa on 4 taajamaa, joiden osuus kunnan väestöstä vuoden 2010 lopussa oli 88,1 prosenttia. Taajamien ulkopuolella asui tuolloin 1 804 asukasta. Seuraavassa on lueteltu kunnan alueella sijaitsevat taajamat väkilukuineen:
Kunnan keskustaajama on lihavoitu.
Entiset taajamat
Ruotsissa on tilastoitu taajamaväestö aikaisemmin myös vuosina 1960, 1965, 1970, 1975, 1980, 1990, 1995, 2000 ja 2005. Jonakin tai joinakin näistä vuosista kunnassa on ollut myös seuraavan luettelon mukaiset taajamat, jotka eivät enää ole taajamia:
Pientaajamat
Yli 200 asukkaan taajamien lisäksi kunnassa on vuoden 2010 tietojen perusteella myös seuraavat 50–199 asukkaan pientaajamat:
Kunnanvaltuusto
Ruotsissa valitaan joka neljäs vuosi edustajat valtiopäiville, alueiden valtuustoihin ja kunnanvaltuustoihin. Seuraavassa taulukossa on esitetty valtiopäivillä edustettuina olevien puolueiden saamat valtuustopaikat Hallstahammarin kunnanvaltuustossa vuodesta 1973 lähtien.
Piirit
thumb|right|250px|Kartta Hallstahammarin kunnan piireistä.
Vuodesta 2016 alkaen kunta on jaettu seuraaviin piireihin:
Seurakunnat
Vuoden 2012 aluejaon mukaan kunnassa on seuraavat Ruotsin kirkon seurakunnat:
Historialliset seurakunnat
Seuraavassa luettelossa on mainittu kaikki nykyisen kunnan alueella sijainneet seurakunnat. Jos seurakunta on lakkautettu, niin sen perässä on asteriski (*). Mahdolliset suluissa lukevat nimet ovat seurakunnan vaihtoehtoisia tai vanhempia nimiä. Jos nimen perässä lukee kbfd, niin kyseessä "kirkonkirjapiiri", joka ei ole muodostanut omaa seurakuntaa, vaikka ne seurakuntiin rinnastetaankin.
Palmaria decipiens
Palmaria decipiens on punaleviin kuuluva makrolevä, jota kasvaa Antarktisella alueella ja monilla subantarktisilla saarilla, kuten Kerguelenilla, Macquariensaarella ja Campbellinsaarella. Se on biomassaltaan yksi alueen hallitsevimpia lajeja. Lajin sekovarsi voi olla jopa 70 senttimetriä pitkä, ja se on punertavan tai purppuran värinen ja pinnaltaan kiiltävä ja liukas.
NONONO
NONONO on ruotsalainen vuonna 2012 perustettu kolmihenkinen yhtye, jonka muodostavat laulaja Stina Wäppling sekä kappaleiden tuotannoista vastaavat Astma ja Rocwell. Yhtye solmi levytyssopimuksen Ruotsin Warner Musicin kanssa vuonna 2012.
Yhtyeen esikoissingle ”Like The Wind” julkaistiin loppuvuodesta 2012, mutta kappale ei noussut listoille. Vasta yhtyeen seuraava single, huhtikuussa 2013 julkaistu ”Pumpin' Blood” sai huomiota. Kappale nousi Yhdysvalloissa Billboardin Alternative Songs-listan sijalle 22 sekä Billboardin rock-listan 23:nneksi. Kappale nousi singlelistoille myös Saksassa, Itävallassa ja Sveitsissä. Suomessa kappale sai tunnettavuutta syksyllä 2013, kun se soi MTV3-kanavalle siirtyvien Lotto-lähetyksien mainoksissa.
Esikoisalbuminsa We Are Only What We Feel yhtye julkaisi maaliskuussa 2014.
Yhtye soitti ensimmäisen Suomen keikkansa 27. kesäkuuta 2014 Provinssirockissa.
Eudora Welty
pienoiskuva|upright|Eudora Welty vuonna 1962. Eudora Alice Welty (13. huhtikuuta 1909 Jackson, Mississippi, Yhdysvallat – 23. heinäkuuta 2001 Jackson, Mississippi, Yhdysvallat) oli yhdysvaltalainen kirjailija. Hän kirjoitti romaaneja, novelleja ja esseitä. Hän kuului keskeisiin etelävaltalaiskirjailijoihin, ja hän on kuvannut Mississippin suistoaluetta taitavasti ja omaleimaisesti. Hänen proosassaan on vahva paikallissävy, ja siihen liittyy myös myyttistä symboliikkaa tuomaan salaperäisyyttä ja syvyyttä. Hänen novellistiikkaansa on verrattu Katherine Mansfieldiin ja Anton Tšehoviin.
Makron (vaasimaalari)
Makron oli antiikin kreikkalainen vaasimaalari, joka maalasi attikalaista punakuviokeramiikkaa. Hän toimi Ateenassa arkaaisella kaudella noin vuosina 490–480 eaa.
Makron työskenteli todennäköisesti yhdessä savenvalaja Hieronin kanssa, toisin kuin useimmat kauden maalarit, jotka toimivat yhteistyössä useiden savenvalajien kanssa. Makronin tekeminä pidetään ainakin noin 350 eri vaasia, ja punakuviokaudelta on eniten töitä säilynyt juuri häneltä, joskin vain yksi on signeerattu. Makron maalasi pääasiassa kyliksejä eli viinimaljoja. Vaasimaalaukset esittävät arkipäivä aiheita, kuten juhlijoita ja urheilijoita sekä eroottisia aiheita.
Hanhijärvi (Lappeenranta)
Hanhijärvi on kylä Lappeenrannassa, ja se sijaitsee noin 8 kilometriä Lappeenrannan keskustasta etelään. Hanhijärvi on laaja kyläkokonaisuus, johon kuuluvat myös Hanhikempin ja Rantalan kylät. Hanhijärven vesistöalue sijoittuu Hanhijärven, Puralan ja Kauskilan kylien väliin.
Työväen olympialaisten talvikisat 1931
Kisoihin osallistui seitsemän maata.
15 km
Paras ei-suomalainen oli Tsekko-Aussigia edustanut Walter Dressler, 10. ajalla 59.34 Samalla hiihdetyssä yhdistetyn kisassa hiihti Saksan Max Hess ajan 59.18
<br style="clear:both" />
3 km estehiihto
Seitsemän kilpailijaa keskeytti suksien katkeamisen ja siteitten rikkoutumisen vuoksi.
<br style="clear:both" />
10 km laskuhiihto
Kaikkiaan suoritti matkan loppuun 37 miestä.
<br style="clear:both" />
Naisten 4 km hiihto
33 ilmoittautuneesta 32 kilpaili ja kaikki hiihtivät loppuun.
<br style="clear:both" />
Naisten 6 km hiihto
<br style="clear:both" />
Miesten 30 km hiihto jäi hiihtämättä luonnonesteiden vuoksi.
10 km joukkuehiihto
<br style="clear:both" />
Yhdistetty
<br style="clear:both" />
Mäkihyppy
Kilpailijoita 29. Kisa käsitti koekierroksen ja 3 kilpailuhyppyä.
<br style="clear:both" />
Pikaluistelu 1 500 m
<br style="clear:both" />
Pikaluistelu 5 000 m
<br style="clear:both" />
Pikaluistelu 10 000 m
Kalle Flinck kaatui pari kertaa ja keskeytti 7000 metriä luisteltuaan.
<br style="clear:both" />
Kaunoluistelu miehet
<br style="clear:both" />
Kaunoluistelu naiset
<br style="clear:both" />
Kaunoluistelu pariluistelu
<br style="clear:both" />
Pisteet
<br style="clear:both" />
Devil Survivor 2: The Animation
Devil Survivor 2: The Animation on vuonna 2013 esitetty japanilaiseen Nintendo DS -käsikonsolipeliin Shin Megami Tensei: Devil Survivor 2 perustuva animesarja. Sarjassa maailma ajautuu kaaoksen valtaan, kun Hibiki Kuze ja hänen ystävänsä Daichi Shijima ja Io Nitta joutuvat käymään selviytymistaistelua Septentrioneiksi kutsuttuja olentoja vastaan. He saavat kyvyn kutsua demoneita taistelemaan niitä vastaan kännykkäsovelluksen kautta ja päätyvät suojelemaan Japania JP’s-nimisen organisaation kanssa.
Juoni
Sunnuntai-iltapäivällä Hibiki Kuze ja Daichi Shijima näkevät Nicaea-kännykkäsovelluksen kautta videoita, jotka ennustavat heidän kuolevan junaonnettomuudessa. He kuitenkin selviävät hengissä, kun heidän kännyköihinsä asentuu demoninkutsumissovellus, jolla he yhdessä Io Nittan kanssa käyvät taisteluun onnettomuuspaikalle ilmestyneitä hirviöitä vastaan. Ihmiset ajautuvat paniikkiin ja Hibiki tuhoaa taistelussa nimeltä Dubhe, joka on yksi Septentrioneista. Silloin Yamato Hotsuin ja hänen johtamansa halituksen organisaatio JP’s (Japan Meteorological Agency, Geomagnetism Research Department) päättävät värvätä Hibikin, Daichin ja Ion pysäyttämään seitsemän Septentrioneksi kutsuttua olentoa ennen kuin nämä ehtisivät aiheuttaa maailmanloppua ennen viikon päättymistä.
Maanantaina kolmikon ensimmäinen tehtävä on pelastaa JP’sin tutkija Fumi Kannon sekä kaksi muuta demoninkutsujaa: Hinako Kujou ja Keita Wakui. Keita saa surmansa ja toisen Septentrionen, Merakin, kukistumisen jälkeen, Hibiki tapaa vastarintaliikettä johtavan Ronaldo Kurikin, joka kertoo Yamaton haluavan luoda uuden meritokraattisen maailmanjärjestyksen, Ronaldon itse tavoitellessa egalitaristista maailmanjärjestystä. Tiistaina Airi Ban ja Jungo Torii yrittävät kaapata vastarintaliikkeen valtaamaan JP’sin tukikohdan, mutta joutuvat Septentrione Phecdan hyökkäyksen kohteeksi. Yamato tuhoaa Phecdan ja pelastaa Hibikin hengen, mutta ajautuu konfliktiin Ronaldon kanssa. Silloin paikalle ilmestyy salaperäinen hahmo nimeltä Alcor, joka kertoo olevansa Nicaean ja demoninkutsumissovelluksen luoja.
Keskiviikkona JP’s ja vastarintaliike joutuvat vastentahtoisesti tekemään yhteistyötä Megrezin pysättämiseksi. Mutta taistelun päätteeksi Ronaldo, Otome Yanagiya ja Yuzuru ”Joe” Akie päätyvät Tyhjiöön (Void). Torstaina Alcor selittää tapahtumien todellisen kulun. Olento nimeltä Polaris pyrkii tuhoamaan ihmisten todellisuuden palauttaakseen ”luonnollisen” järjestyksen. Septentrionet pyrkivät tuhoamaan henkisen muurin, joka suojelee Japania Tyhjiöltä. Taistelussa Aliothia vastaan tuhannetihmiset saavat surmansa ja Hibiki tajuaa kuinka pitkälle Yamato on valmis menemään tavoitteensa saavuttamiseksi. Perjantaina Yamatoa käyttää Iota hyväksi kukistaakseen Septentrione Mizarin. Io joutuu demonin riivaamaaksi, kunnes Hibiki pelastaa hänet.
Lauantaina seitsemäs Benetnasch tuhoaa Japania suojaavan muurin täysin. Fumi, Airi, Jungo ja Hinako saavat surmansa ennen kuin Hibiki, Daichi ja Yamato pysäyttävät Benetnaschin. Hibiki ja Alcor nousevat Yamatoa vastaan ja päätyvät suununtaina kilpailemaan siitä kuka pääsee ensimmäisenä Polariksen puheille. Hibiki, Daichi ja Io pysäyttävät Yamaton oikean käden, Makoto Saton, kun taas kahdeksanneksi ja viimeiseksi Septentrioneksi paljastunut Alcor haastaa Yamaton ja yrittää lopulta tappaa tämän itsemurharäjähdyksellä. Yamato kuitenkin selviää, jolloin Daichi ja Io uhraavat itsensä antaakseen Hibikille mahdollisuuden estää Yamaton aikeet. Lopulta Hibiki voittaa taistelun Yamatoa vastaan ja pyytää Polarista palauttamaan maailman takaisin entiseen tilaansa. Hän palaa ajassa viikon taaksepäin. Hänen ystävänsä ovat elossa, mutta Hibikin lisäksi ainoastaan Yamato ja Alcor muistavat kaiken tapahtuneen.
Kersantti Gonzales
Kersantti Pedro Gonzales on kuvitteellinen Pueblo de Los Ángelesin armeijan sotilas ja Zorron arkkivihollinen. Johnston McCulleyn luoma hahmo esiintyi ensimmäisen kerran vuoden 1919 taskukirjan tarinassa The Curse of Capistrano. Kersantti Gonzales on äänekäs, ylimielinen ja äkkipikainen, joka rakastaa viiniä. Hän yrittää kapteeni Ramónin kanssa päästä eroon Zorrosta.
The Curse of Capistrano
Alkuperäisessä tarinassa kersantti Gonzales on Reina de Los Angelesin armeijan kookassotilas, joka käskyttää Kapteeni Ramónin sotilaita. Hän tapasi Zorron ensi kerran vietettyään iltaa korpraalinsa kanssa nauttien viiniä. Kaksikko taisteli miekoin, kunnes Zorro riisui hänet aseestaan ja pakeni paikalta. Seuraavana päivänä Gonzales kehuu Don Diegolle ja muille, jotka eivät olleet paikalla, kuinka hän sai häädettyä Zorron tiehensä. Zorron käytyä kapteeni Ramónin kimppuun Gonzales sai käskyn kapteenilta lähteä Zorron perään. Hän matkasi sotilaittensa kanssa seuraten jälkiä jonne Zorro olisi voinut mennä useaan kertaan. Hän ei kuitenkaan koskaan löytänyt Zorroa, joka oli onnistunut hämäämään heitä ollen edelleen kapteeni Ramónin läsnä. Kapteeni Ramonin kuoltua Gonzales yrittää kuvernöörin käskystä saada Zorron kiinni.
Sarjakuvissa
Kersantti Gonzales esiintyi Dynamiten Zorro-sarjakuvissa 2008–2010 välisenä aikana. Hän oli kapteeni Pasqualen oikeankäden mies ja yritti saada Zorron kiinni. Gonzales yritti sarjan aikana lavastaa sankaria tekeytymällä itse Zorroksi.
Gonzales esiintyi 2018 4-osaisessa Zorro: Swords of Hell -sarjakuvassa, jossa hän Dynamite-sarjakuvien tapaan kapteeni Esteban Pasqualen alainen.
Robbie Krieger & Friends
Robbie Krieger & Friends on yhdysvaltalaisen Robby Kriegerin ensimmäinen sooloalbumi, joka julkaistiin vuonna 1977 levymerkillä Blue Note.
Ten Horns – Ten Diadems
Ten Horns – Ten Diadems on norjalaisen black metal -yhtye Satyriconin kokoelma-albumi. Se julkaistiin kesäkuussa 2002 levymerkillä Moonfog Productions.
Hyundai Xcent
Hyundai Xcent on Hyundain vuosina 2014–2020 valmistama pieni sedan-korinen automalli, joka perustuu tekniikaltaan toisen sukupolven Hyundai i10:een. Meksikossa sitä myytiin nimellä Hyundai Grand i10 Sedan. Mallin seuraajaksi tuli Hyundai Aura. vasen|pienoiskuva|Facelift-mallin Hyundai Grand i10 Sedan. Keväällä 2017 malli koki pienen kasvojenkohotuksen, jossa uudistettiin sen keulan ilmettä sekä takavaloja.
Robbie Krieger & Friends
Kappaleet
Kaikki kappaleet kirjoittanut Robby Krieger ellei toisin mainita.
Ten Horns – Ten Diadems
Kappaleet
Kaikki kappaleet kirjoittanut Satyr Wongraven.
Algonkin-kansat
thumb|Algonkin-kansojen levinneisyys ennen eurooppalaisten saapumista. thumb|Pomeiockin algonkin-kylää kuvaava piirros vuodelta 1585. Algonkin-kansat ovat intiaaniheimoja, jotka puhuvat algonkin-kieliä. Näihin kuuluu Kanadassa elävän algonkin- eli anishinabe-heimon lisäksi useita muita kansoja. Algonkin-kansat luetaan niin sanottuihin amerintiaaneihin. Tunnettuja algonkinkansoja ovat ja olivat muun muassa creet, micmacit, ojibwat, pequotit, moheganit, powhatanit, arapahot, mustajalat ja cheyennet. Alkujaan algonkinit elivät koillisella metsäalueella ja subarktisella alueella, mutta myöhemmin heitä muutti suurille tasangoille.
Galaxias
Galaxias on kuorekalojen lahkon melttien heimoon (Galaxiidae) kuuluva kalasuku. Suku käsittää 33 lajia. Lajit asuvat Australian ja Uuden-Seelannin vesissä. Ne ovat viileiden vesien lajeja, joista monet elävät korkealla vuoristopuroissa, mutta jotkut ovat vaelluskaloja, joiden toukat huuhtoutuvat mereen ja palaavat kudulle alavienkin maiden jokivesiin. Useimmat suvun lajit ovat pienikokoisia, mutta Galaxias argenteus voi painaa jopa kilon.
Galaxias-meltit olivat tärkein luonnonvarainen Uuden-Seelannin sisävesikalaryhmä, ja toinen kahdesta tärkeimmästä Australiassa. Jokiin istutetut pohjoisen pallonpuoliskon lohikalat, kuten taimen, syövät melttejä, ja monet lajit ovat käyneet harvinaisiksi.
JK Sillamäe Kalev
JK Sillamäe Kalev on jalkapalloseura Sillamäen kaupungista Virosta. Vuonna 1951 perustetun seuran miesten edustusjoukkue pelaa Meistriliigassa, maan korkeimmalla sarjatasolla, jossa se on parhaimmillaan sijoittunut hopealle vuonna 2009. Seura on osallistunut kahdesti Baltian liigaan, jossa se on pudonnut ensimmäisellä kierroksella. Miesten edustusjoukkue pelaa kotiottelunsa Sillamäe Kalevi staadionilla.
Francis Octavius Grenfell
Francis Octavius Grenfell (1880–1915) oli englantilainen sotilas, joka kaatui ensimmäisessä maailmansodassa Flandersissa. Sotilasarvoltaan hän oli kapteeni, ja palveli 9th Lancers -rykmentissä.
Grenfell liittyi armeijaan vuonna 1899 ja palveli Egyptissä, buurisodassa ja Intiassa. Ensimmäisen maailmansodan puhjetessa hänet lähetettiin Ranskaan ja sieltä Belgiaan. Elokuussa 1914 Grenfell meni pienen vapaaehtoisen miesjoukon kanssa pelastamaan 119. kenttätykistöyksikön, joka oli jäämässä saksalaisten kynsiin. Tehtävä onnistui, mutta Grenfell haavoittui vaikeasti. Hänet vietiin ranskalaisten nunnien hoitoon luostarin sairaalaan. Grenfell palkittiin Kansainyhteisön korkeimmalla sotilasansiomitalilla, Viktorian ristillä. Grenfellin saama mitali on nykyisin Derbyn kaupunginmuseossa.
Grenfell parani ja palasi rintamalle yksikkönsä komentajana. Parin viikon päästä hän haavoittui vakavasti, ja hänet lähetettiin Englantiin hoitoon. Keväällä 1915 hän palasi jälleen rintamalle. Hänet lähetettiin Ypresiin, missä hän joutui saksalaisten kloriinikaasuhyökkäyksen uhriksi 24. toukokuuta. Seuraavana päivänä hän joutui ammutuksi Ypresin ja Meninin välisellä tiellä.
Seksihullut / Nitebuzz
Seksihullut / Nitebuzz on kahden samannimisen yhtyeen split-albumi, joka julkaistiin tammikuussa 2012.
We Are Only What We Feel
We Are Only What We Feel on ruotsalaisen NONONO-yhtyeen esikoisalbumi. Albumi julkaistiin Ruotsissa 13. maaliskuuta 2014 ja muissa pohjoismaissa 26. maaliskuuta 2014. Yhdysvalloissa albumi julkaistiin 1. heinäkuuta 2014.
Albumin ensimmäinen single ”Like The Wind” julkaistiin loppuvuodesta 2012, mutta kappale ei menestynyt. Vasta yhtyeen seuraava single, huhtikuussa 2013 julkaistu ”Pumpin' Blood” sai huomiota ja se sijoittui singlelistoille Saksassa, Itävallassa ja Sveitsissä. Albumin kolmas single ”Hungry Eyes” julkaistiin 20. tammikuuta 2014.
Jyväskylän yliopiston matematiikan ja tilastotieteen laitos
Jyväskylän yliopiston matematiikan ja tilastotieteen laitos on yksi Jyväskylän yliopiston matemaattis-luonnontieteellisen tiedekunnan neljästä laitoksesta. Matematiikan ja tilastotieteen laitoksen tutkimuksen ja koulutuksen pääalueet ovat matemaattinen analyysi, stokastiikka, tilastotiede ja matematiikan opettajien koulutus. Laitoksen johtajana toimii professori Tero Kilpeläinen.
Opiskelijoita laitoksella on noin 400 ja laitokselta valmistuu vuodessa noin 35 maisteria ja 10 tohtoria.
Opiskelu
Matematiikan alalla voi Jyväskylän yliopistossa suorittaa luonnontieteiden kandidaatin (alempi korkeakoulututkinto) ja filosofian maisterin (ylempi korkeakoulututkinto) tutkinnot sekä filosofian lisensiaatin ja filosofian tohtorin jatkotutkinnot. Luonnontieteiden kandidaatin tutkintoon kuuluvat opinnot voidaan suorittaa kolmessa vuodessa, ja ne muodostavat pohjan maisteriopinnoille, jotka voidaan suorittaa kahdessa vuodessa.
Kandidaatin tutkinnon pääaine on matematiikka tai tilastotiede. Opetuksen painopisteet ovat matemaattinen analyysi, tilastotiede sekä stokastiikka. Matematiikan pääaineopiskelija voi opintojen alkuvaiheessa opiskelija hakea matematiikan aineenopettajakoulutukseen, jossa pääaine on matematiikka. Maisterin tutkinnossa pääaineeksi voi valita matematiikan, stokastiikan, tilastotieteen tai soveltavan matematiikan. Matematiikan opettajan maisterin tutkinnon pääaine on matematiikka.
Tutkimus
Jyväskylän yliopiston matematiikan ja tilastotieteen laitos harjoittaa matematiikan ja tilastotieteen tutkimusta. Laitos on eräs merkittäviä matemaattisen analyysin tutkimuksen keskittymiä Suomessa. Matematiikan ja tilastotieteen laitoksella toimii yhteistyössä Helsingin yliopiston kanssa vuosina 2012-2017 Suomen Akatemian nimeämä Inversio-ongelmien huippuyksikkö ja vuosina 2014-2019 Analyysin ja dynamiikan tutkimuksen huippuyksikkö.
Matematiikan ja tilastotieteen laitoksen toiminnan pääalat ovat:
Näiden ohella tärkeitä tutkimusteemoja laitoksella ovat myös geometria ja epälineaariset osittaisdifferentiaaliyhtälöt. Vuosittain kullakin pääalalla järjestetään tutkimusseminaari.
Matemaattinen analyysi
Matemaattisen analyysin alalla laitoksella toimii kolme tutkimusryhmää. Ryhmät tutkivat epälineaarisia osittaisdifferentiaaliyhtälöitä, geometrista analyysiä sekä geometrista mittateoriaa.
Stokastiikka
Stokastiikka tutkii satunnaisilmiöitä todennäköisyysteorian ja analyysin menetelmiä käyttäen. Alan keskeiset tutkimuskohteet ovat stokastiset dynaamiset systeemit ja stokastinen analyysi. Stokastiikan tutkimusryhmä tutkii esimerkiksi todennäköisyyksiä erilaisissa systeemeissä.
Tilastotiede
Tilastotieteen tutkimus sisältää sekä teoreettista tutkimusta että sovelluslähtöistä tutkimusta. Tutkimuksen aihealueita ovat mm. spatiaalinen tilastotiede, aikasarja-analyysi sekä parametrittomat ja robustit monimuuttujamenetelmät, rakenneyhtälömallit sekä biometria ja ympäristötilastotiede. Laitos tekee alalla yhteistyötä bio- ja ympäristötieteiden sekä ihmis- ja terveystieteiden kanssa. Tilastollisen tutkimuksen apuna käytetään erilaisia tilastotieteellisiä ohjelmistoja.
Verho (täsmennyssivu)
Verho tarkoittaa seuraavia:
Veikko Ennola
Veikko Ennola (4. elokuuta 1932 Turku – 28. tammikuuta 2013 Turku) oli suomalainen matemaatikko. Hän oli Turun yliopiston matematiikan professori vuosina 1965–1995.
Ennola tutki etenkin lukuteoriaa. Hän jatkoi tutkimustyössään Turun yliopistossa vaikuttaneiden Kalle Väisälän ja Kustaa Inkerin lukuteoreettista tutkimusperinnettä.
Ennola kutsuttiin Suomalaisen Tiedeakatemian jäseneksi vuonna 1973.
Pinarayi Vijayan
Pinarayi Vijayan (s. 24. toukokuuta 1945 ) on intialainen poliitikko, joka on toiminut Keralan pääministerinä vuodesta 2016 alkaen. Hän edustaa Intian marxilaista kommunistipuoluetta.
Vijayan aloitti poliittisen uransa osallistumalla opiskelijapolitiikkaan kommunistisen Kerala Students’ Federation -opiskelijajärjestön riveistä. Vuonna 1964 hänet nimitettiin opiskelijajärjestön Kannurin piirikunnasta vastaavaksi pääsihteeriksi. Lainsäätäjäksi Keralan osavaltioparlamenttiin hänet valittiin ensimmäisen kerran vuonna 1970. Hänet pidätettiin Indira Gandhin julistaman kansallisen hätätilan (1975–1977) aikana, jolloin hän oli vankilassa 18 kuukautta. Vuonna 1996 hän aloitti E. K. Nayanarin osavaltiohallituksen sähköministerinä. Kaksi vuotta myöhemmin hänet valittiin johtamaan puolueensa Keralan osastoa, entisen Keralan osavaltiosihteeri Chadayan Govindan kuoltua. Keralan sähköministerinä Vijayan muistetaan siitä, että hän onnistui, kaksi vuotta kestäneellä kaudellaan, ratkaisemaan yhden pahimmista osavaltiota koetelleista sähkökatkoksista.
Vijayan nimitettiin puolueensa politbyroon jäseneksi vuonna 2002. Hänet äänestettiin toistuvasti jatkamaan puolueensa Keralan osavaltiosihteerinä, kunnes hän antoi vuonna 2015 Kodiyeri Balakrishnan ottaa paikkansa. Vuonna 2016 marxilainen kommunistipuolue voitti Keralan osavaltiovaalit saaden 91 paikkaa 140-paikkaisessa osavaltioparlamentissa. Puolue valitsi Vijayanista seuraavan pääministerin vaikka entinen osavaltiopääministeri V. S. Achuthanandan oli näkyvämmässä asemassa puolueen vaalikampanjassa.
Linnun nimi
Linnun nimi on suomen kielen professori Kaisa Häkkisen kirjoittama kirja lintujen suomenkielisistä nimistä, niiden alkuperästä ja kehityksestä. Kirja ilmestyi vuonna 2003, ja sen kustansi alun perin Amanita, myöhemmissä painoksissa Teos.
Häkkinen sai kirjasta vuonna 2005 tiedonjulkistamisen valtionpalkinnon. Perusteluissa kirjaa pidettiin muun muassa etymologisen tietämyksen ja osaamisen huippunäytteenä. Myös vahvaa tieteidenvälisyyttä pidettiin erityisenä ansiona. Kirjassa on kuvituksena Von Wrightin taiteilijaveljesten lintuaiheisia maalauksia. Kirjassa on kaikki Helsingin yliopiston kirjaston kokoelmien maalaukset, ensimmäistä kertaa yhdessä kirjassa. Myös Magnus Körnerin piirroksia on käytetty kuvituksena.
Kirjoittamistaan kirjoista Häkkinen pitää suosikkinaan Linnun nimi -kirjaa.
Kirjoittamisen vaiheet
Häkkisen tutkimus suomen kirjakielen linnun­nimistön historiasta sai alkunsa, kun hän sai kutsun esitelmöimään suomalaisten linnunnimien etymologiasta pohjoista lintuperinnettä käsittelevään symposiumiin, joka järjestettiin Kilpisjärven biologisella tutkimusasemalla vuonna 1997 Pekka Laaksosen ja Antero Järvisen johdolla. Tilaisuuden innoittamana Häkkinen kirjoitti lyhyen artikkelin Hiidenkivi-lehteen linnunnimien etymologiasta ja aloitti lisäksi linnunnimistön kehitysvaiheiden tutkimisen suomen kirjakielessä. Häkkinen piti aiheesta esitelmän vanhaa kirjakieltä käsittelevässä kielitieteellisessä seminaarissa ja julkaisi sen pohjalta artikkelin, joka julkaistiin Juha Laaksosen pyynnöstä lyhennettynä Tringa-lehdessä.
Tringa-lehdessä julkaistun artikkelin jälkeen lintuharrastajat kiinnostuivat projektista ja Turun yliopiston ekologian dosentti Esa Lehikoinen ryhmineen kertoi Häkkiselle tutkivansa Suomen linnuston historiaa. Koska Häkkisen ja Lehikoisen tutkimukset täydensivät toisiaan, tekivät he yhteistyötä. Lehikoisen tutkimusryhmän työ vaikutti ratkaisevasti Häkkisen työn rakenteeseen ja sisältöön, antaen muun muassa julkaisematonta tutkimusaineistoa, tietoja vaikeasti tavoitettavista lähteistä, sekä kommentteja ja korjauksia käsikirjoitukseen.
Suomen Akatemia myönsi Häkkiselle varttuneen tutkijan palkkauksen lukuvuodeksi 2001–2002, joka mahdollisti Häkkisen päätoimisen työskentelyn tutkimusprojektin parissa ja tutkimusapulaisen palkkaamisen. Tutkimusapulainen Heidi Merimaa teki mittavan työn tutkimukseen sisältyvän sana-aineiston tarkistamisessa ja järjestämisessä. Kirjailija Kai Linnilä auttoi kuvituksen valinnassa ja hankinnassa. Kirjan ovat toimittaneet Kai Innilä ja Sari Savikko. Graaffisen suunnittelun on tehnyt Lauri Innilä.
Arsinoe IV
Arsinoe IV (k. 41 eaa.) oli Egyptin kuningatar vuosina 48–47 eaa.
Arsinoe kuului Ptolemaiosten hallitsijasukuun. Hänen isänsä oli kuningas Ptolemaios XII Auletes ja isosiskonsa kuuluisa kuningatar Kleopatra VII.
Arsinoe lähti vuonna 49 tai 48 eaa. Kleopatran mukana Egyptistä maanpakoon Syyriaan, kun heidän veljensä Ptolemaios XIII oli nimitetty Egyptin hallitsijaksi. Nuoret siskokset palasivat pääkaupunki Aleksandrian palatseihinsa salaa. Julius Caesar teki Kleopatrasta Egyptin hallitsijan, ja Arsinoe sai hallittavakseen Kyproksen yhdessä veljensä Ptolemaios XIV:n kanssa. Arsinoe julistautui kuitenkin itse kuningattareksi ja ryhtyi veljensä rinnalla sotaan Caesaria vastaan. Caesarin joukot olivat voitollisia, Arsinoe otettiin vangiksi ja Kleopatrasta tuli jälleen kuningatar.
Caesar piti Arsinoeta vankina aluksi Roomassa ja siirrätti hänet sitten Artemiin temppeliin Efesokseen. Lopulta kun Kleopatran rakastaja, roomalainen triumviri Marcus Antonius koki Arsinoen uhaksi Kleopatralle, hän teloitutti Arsinoen vuonna 41 eaa.
Seepramakrilli
Seepramakrilli eli juovamakrilli (Scomberomorus commerson) on ahvenkalojen lahkoon kuuluva makrilli.
Koko ja ulkonäkö
Seepramakrillin suurin julkaistu pituus on 240 cm ja paino 70 kg. Sen pää ja vartalo ovat kaikkialta tumman turkoosinsinisiä, ja vartalossa on sen koko pituudelta korkeussuuntaisia mustia raitoja, mistä se on saanut nimensäkin. Ensimmäinen selkäevä on matala, samanvärinen kuin muu ruumis. Muut evät ovat turkoosinmustia.
Levinneisyys
Seepramakrillia tavataan Intian valtamereltä ja Tyyneltämereltä. Alue ulottuu lännessä Etelä-Afrikasta Punaisellemerelle ja mannerjalustaa seuraten Kaakkois-Aasiaan. Tyynenmeren pohjoisimmat esiintymät ovat Kiinassa ja Japanissa ja eteläisimmät Australiassa ja Fidžisaarilla. Suezin kanavan kautta laji on levittäytynyt myös itäiselle Välimerelle.
Seepramakrilli viihtyy mannerjalustan koko leveydellä 10–70 metrin syvyydessä. Toisinaan sitä tavataan myös sameissa ja vähäsuolaisissa vesissä. Sen tiedetään vaeltavan pitkiä matkoja rannikkoja pitkin, joskaan kaikki populaatiot eivät tällaisia taipaleita tee.
Ravinto
Seepramakrillit syövät lähes pelkästään pikkukaloja, joita ne jahtaavat pieninä parvina.
Siguatoksiini
Australian Queenslandin itärannikolta pyydetyistä seepramakrilleista on löydetty rasvaliukoista siguatoksiini-myrkkyä, joten näitä nimenomaisia kaloja ei suositella syötäväksi. Myrkytyksen ensioireet ovat ruuansulatuksen, hermoston ja verenkierron toimintahäiriöt. Ne ilmenevät kuuden tunnin kuluessa kalan syönnistä.
Maurice de Vlaminck
pienoiskuva|[[André Derain ja de Vlaminck vuonna 1942.]]